	ROMÂNIA

JUDEŢUL  TIMIŞ

MUNICIPIUL  TIMIŞOARA

BIROUL SPORT-CULTURĂ

Nr.inregistrare____________

	
	[image: image1.png]AAAAAAAAAA






	Bd. C.D. Loga nr. 1, Timişoara, tel/fax: +40 256 -408.300; internet: www.primariatm.ro


CONTRACT- cadru de finanţare
Cap.I. PĂRŢILE 

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar ..………., cu sediul in Bv. C.D. Loga nr.1, cod fiscal nr.14756536, 

        şi
1.2. STRUCTURA SPORTIVĂ/ASOCIAŢIA/FUNDAŢIA (denumite generic ORGANIZAŢIA)…TIMIŞOARA, cu sediul in localitatea………, str……., nr….., certificat de identitate sportivă .…., cod fiscal nr……………….,cont bancar nr……………………………………, deschis la Banca…………………………………, reprezentat prin d-na/dl…………………. ,in calitate de preşedinte/director/manager general,
în baza dispoziţiilor Legii nr. 350/2005 actualizată, privind regimul finanţărilor nerambursabile din fonduri publice alocate pentru activităţi nonprofit de interes general, ale Legii educaţiei fizice şi sportului nr. 69/2000 cu modificările şi completările ulterioare, ale Ordinului preşedintelui Agenţiei Naţionale pentru Sport nr. 130/2006, privind finanţarea nerambursabilă din fonduri publice a proiectelor structurilor sportive,  cu modificările şi completările ulterioare şi de Hotărârea Consiliului Local nr. _____________, 

au convenit încheierea prezentului contract.

Cap.II. OBIECTUL CONTRACTULUI
Art.1. (1) Obiectul prezentului contract îl constituie finanţarea, din contribuţia financiară acordată din bugetul local, a proiectului....., din cadrul programului sportiv ’’Promovarea sportului de performanţă’’/’’Sportul pentru toţi’’.
(2)Acţiunile şi activităţile desfăşurate de structura sportivă .......... finanţate prin prezentul contract, sunt prevazute in Anexa nr.2 .
(3)Activitatea structurii sportive/asociaţiei/fundaţiei se circumscrie realizării scopului şi obiectivelor organizaţiei, conform prevederilor statutului/actului de constituire.

Cap.III. DURATA CONTRACTULUI
Art.2. (1)Prezentul contract se incheie pe o perioadă cuprinsă de la data semnării lui de către părţi şi este valabil până la data de ................. .

Cap.IV. CONTRIBUŢIA MUNICIPIULUI TIMIŞOARA
Art.4. Municipiul Timişoara repartizează structurii sportive/asociaţiei/fundaţiei suma de ....... lei, pentru finanţarea acţiunilor/activităţilor prevăzute la Art. 1,din bugetul local, din capitolul 67.02. "Cultură, recreere şi religie", subcap.67.02.05.01-Sport. 
Cap.V. DREPTURILE ŞI OBLIGAŢIILE PĂRŢILOR

Art.5. Structura sportivă/asociaţia/fundaţia are următoarele drepturi şi obligaţii:

1.să utilizeze suma alocată din bugetul local prevăzută la art. 4, exclusiv pentru finanţarea cheltuielilor aferente acţiunilor/activităţilor prevăzute şi potrivit destinaţiei stabilite prin contract la Anexa 2 şi în conformitate cu dispoziţiile legale in  vigoare;

2.să realizeze acţiunile/activităţile prevăzute la art. 1, obiectivele şi indicatorii prevăzuţi în Anexa nr. 3;

3.să asigure din alte surse de finanţare acoperirea tuturor cheltuielilor necesare, conform Bugetului de venituri şi cheltuieli aprobat, cu excepţia celor acoperite din bugetul local, pentru asigurarea condiţiilor organizatorice şi materiale pentru desfăşurarea pregătirii sportive optime, participarea la  toate acţiunile sportive din calendarele competiţionale, in care secţiile structurii sportive sunt calificate, respectiv pentru desfăşurarea optimă a evenimentelor/competiţiilor sportive in calitate de organizator;

4.să respecte prevederile actului constitutiv şi ale statutului propriu, precum şi statutul şi regulamentele federaţiei sportive naţionale la care este afiliată;

5. să promoveze  imaginea Municipiului Timişoara şi a Consiliului Local al Municipiului Timişoara prin inscripţionarea vizibilă  pe echipamentele de concurs, a insemnelor acestora, respectiv pe toate materialele promoţionale aferente acţiunilor sportive şi evenimentele media;
6.să permită persoanelor delegate de Municipiu să efectueze controlul privind modul de utilizare a sumei prevăzute la art.4;
7. să contribuie cu minimum 10% din valoarea totală de finanţare a programului; 
8. va aloca o cotă de minim ...% din suma prevazută la art.4, pentru activitatea sportivă a echipelor secunde, de tineret şi echipelor de copii şi juniori, după caz, conform structurii organizatorice;
9. din suma alocată de Municipiul  Timişoara structura sportivă poate finanţa categoriile de cheltuieli aferente activităţii, precizate in Anexa nr.1 la prezentul contract;
10.să intocmească şi să transmită, cel puţin trimestrial, către Municipiul Timişoara următoarele documente:
- rapoarte financiare insoţite de documentele justificative de cheltuieli, in termen de 30 de zile calendaristice de la data incheierii acţiunilor, conform modalitaţilor de justificare stabilite de finanţator. Raportul financiar va fi structurat conform capitolelor din bugetul de venituri şi cheltuieli-Anexa 4, în scopul verificării de către Primărie a încadrării în capitolele bugetare.
Raportul financiar va fi însoţit obligatoriu de documentele justificative, în copie, cu menţiunea’’conform cu originalul’’, inclusiv dovada plăţilor efectuate de beneficiar, în copie; la solicitarea Primăriei beneficiarul va prezenta documentele justificative şi în original.
- rapoarte de activitate intermediare/ la finalul anului competiţional(finalul campionatului sau la finalul anului pentru sporturile al caror calendar competiţional corespunde anului calendaristic) sau a evenimentului/competiţiei, privind efectuarea acţiunilor/ activităţilor, realizarea obiectivului/obiectivelor, dupa caz, a indicatorilor prevazuţi in contract;

Raportul de activitate va fi elaborat de către beneficiar pe baza comparării cu calendarul iniţial al proiectului. Acesta va cuprinde activităţile demarate, activităţile finalizate, sumele utilizate, necorelările existente faţă de planificare.
11.să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control din partea Primăriei, sumele primite, precum şi penalităţile aferente acestora, calculate potrivit dispoziţiilor legale în vigoare;
12.să promoveze un climat de fair-play şi să facă o imagine pozitivă Municipiului Timişoara;
13.să întreprindă măsurile necesare pentru realizarea obligaţiilor legale care revin organizatorilor competiţiilor sportive,  privind prevenirea şi combaterea violenţei in sport, respectiv a dopajului în cadrul acţiunilor finanţate potrivit prezentului contract;
14.să participe la acţiunile organizate de Primăria Municipiului Timişoara, la care este invitat, prin acţiuni sportive demonstrative;

15. să respecte condiţiile şi criteriile de finanţare stabilite de finanţator;

16. suma alocată se va cheltui în cuantum de maximum ___%  în primul semestru al anului, funcţie de desfăşurarea activităţilor/acţiunilor din program. 

Art.6. Municipiul Timişoara are următoarele drepturi şi obligaţii:
1.să supravegheze şi să controleze modul de utilizare a sumelor alocate din bugetul local, precum şi modul de respectare a dispoziţiilor legale;

2.(1) va efectua plata sumei alocate in tranşe, în baza solicitărilor de plată din partea structurii sportive/asociaţiei/fundaţiei, în limita bugetului disponibil şi a disponibilului în cont la data solicitării; 

    (2) prima tranşă (avans) nu poate depăşi 30% din finanţarea acordată, iar ultima tranşă va fi de  10% din valoarea finanţării nerambursabile şi se va achita în termen de 15 zile de la validarea raportului final.
    (3) finanţarea pentru o tranşă aferentă unei etape următoare a programului sau proiectului se acordă numai după justificarea utilizării tranşei anterioare prin depunerea rapoartelor intermediare şi a documentelor justificative.
    (4) autoritatea finanţatoare şi beneficiarul pot stabili în contractul de finanţare  ca plăţile către beneficiar sa se efectueze în tranşe, în raport cu faza proiectului şi cheltuielile aferente, în funcţie de evaluarea posibilelor riscuri financiare, durata şi evoluţia în timp a activităţii finanţate ori de costurile interne de organizare şi funcţionare ale beneficiarului;

3.va primi rapoarte financiare insoţite de documente justificative, pentru cheltuielile efectuate din suma alocată, conform precizarilor cuprinse in art.5-pct.10;
4. să solicite,  in situaţia in care se constată că din finanţarea alocată din bugetul local nu au fost cheltuite sume in conformitate cu scopul şi obiectivele structurii sportive/
asociaţiei şi nu au fost utilizate conform prevederilor prezentului contract, restituirea sumelor acordate şi/sau, dupa caz, sistarea virării sau diminuarea sumei repartizate;

5. să diminueze cota aferentă anului competiţional următor, din finanţarea aprobată pentru ansamblul anului bugetar inclus in durata contractului, in situaţia in care se constată că la finalul anului competiţional in curs, structura sportivă  nu şi-a realizat  obiectivele şi indicatorii prevăzuţi în anexa nr. 3 la prezentul contract.

6. să diminueze cu cota ultimei tranşe neachitate valoarea finanţării acordate pentru proiectele care au durata suprapusă cu anul bugetar, in situaţia in care se constată prin Raportul de activitate final că structura sportivă/organizaţia nu şi-a indeplinit obiectivele şi indicatorii prevăzuţi în anexa nr. 3 la prezentul contract.

Cap.VI. MODIFICAREA CONTRACTULUI

Art.7. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă liber exprimat al părţilor, prin act adiţional.

Cap.VII. CLAUZE SPECIALE

Art.8.(1) Activitatea financiară a structurii sportive / organizaţiei...., cu privire la modul de cheltuire a sumelor alocate din bugetul local, va fi controlată de catre o comisie  numită prin Dispoziţie a  Primarului Municipiului Timişoara ;
(2)În acest sens, structura sportiva/organizaţia...va pune la dispoziţia Municipiului Timişoara, toate documentele legate de sumele alocate in baza prezentului  contract de finanţare ;
(3)Justificarea şi decontarea cheltuielilor ocazionate de acţiunile/activitaţile din proiectul sportiv se vor realiza numai pe bază de acte doveditoare, conform legii.

(4) Structura sportivă / organizaţia...va permite persoanelor delegate de Municipiu să efectueze controlul privind modul de utilizare a sumei prevăzute la art.4; 

(5)Biroul Audit din cadrul Primăriei şi Curtea de Conturi au dreptul de de a exercita controlul financiar asupra derulării activităţii nonprofit finanţate conform prezentului contract;
(6) In situaţia in care se constată ca sume din contribuţia financiară alocată din bugetul local structurii sportive nu au fost utilizate in scopul atingerii obiectului finanţării  sau/şi conform prevederilor legale, acestea vor fi recuperate de la structura sportivă/ organizaţia.

(7)Structura sportivă/ organizaţia........se obligă să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control din Primărie, sumele 
primite, precum şi penalităţile aferente acestora, calculate potrivit dispoziţiilor legale în vigoare.

Art.9. In baza rapoartelor de activitate intermediare/finale, la incheierea anului competiţional sau a evenimentului/competiţiei sportive, primite de la structura sportivă/organizaţia…, structura de specialitate din Primăria Municipiului Timişoara va intocmi semestrial, sau la sfârsitul anului după caz şi ori de câte ori va fi necesar, Raportul de evaluare a activităţii sportive desfăşurate de către structura sportivă/organizaţia…. 

Art.10.  Municipiul Timişoara  nu preia şi nu răspunde în niciun fel de eventualele debite sau obligaţii financiare ori de altă natură ale structurii sportive/organizaţiei....

Cap.VIII. RASPUNDEREA CONTRACTUALĂ  

Art.11. Pentru neexecutarea sau executarea necorespunzătoare a obligaţiilor asumate prin prezentul contract, partea în culpă răspunde în condiţiile prezentului contract şi ale dispoziţiilor legale în vigoare.

Art.12. Forţa majoră exonerează de răspundere partea care o invocă, în condiţiile legii.

Cap. IX. LITIGII

Art.13. Divergenţele care pot apărea între părţi pe parcursul derulării prezentului contract vor face obiectul unei concilieri pe cale amiabilă. În situaţia în care aceasta nu 
s-a realizat, partea nemulţumită se poate adresa instanţei de judecată competente, în condiţiile legii.
Cap.X. DISPOZIŢII FINALE

Art.14.(1)Regimul de gestionare a sumelor repartizate de Municipiul Timişoara şi controlul financiar se realizează în condiţiile legii. 
(2)Angajarea, lichidarea, ordonanţarea şi plata de catre Municipiul Timişoara a contribuţiilor financiare acordate din bugetul local, pentru cheltuielile efectuate de structura sportivă/organizaţia în baza prezentului contract, se fac potrivit normelor privind finanţele publice. 
Art.15. Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.

Art. 16. Anexele nr. 1, 2, 3 şi 4  fac parte integrantă din prezentul contract.

Art. 17. Prezentul contract se încheie în 3 exemplare, dintre care două exemplare pentru Municipiul Timişoara şi un exemplar pentru structura sportivă/asociaţie/fundaţie.
MUNICIPIUL TIMIŞOARA,          
    STRUCTURA SPORTIVĂ/
                                                                         ASOCIAŢIA/FUNDAŢIA…                                              

PRIMAR,                                                        PREŞEDINTE/ DIRECTOR

                                                                         /MANAGER GENERAL,
DIRECŢIA ECONOMICĂ
,


STRUCTURA DE SPECIALITATE,
CONSILIER  JURIDIC,      

